ai4bharat/Pralekha huggingface dataset:
பிரதமர் அலுவலகம்
நாகாலாந்து மாநில அந்தஸ்த்து பெற்ற நாளை முன்னிட்டு பிரதமர் வாழ்த்து
நாகாலாந்திற்கு மாநில அந்தஸ்து கிடைத்த நாளை முன்னிட்டு பிரதமர் திரு. நரேந்திர மோடி நாகாலாந்து மாநில மக்களுக்கு தனது வாழ்த்துகளை தெரிவித்தார்.
“மாநில அந்தஸ்து பெற்ற தினத்தை முன்னிட்டு. அனைத்து நாகாலாந்து மாநில மக்களுக்கும் எனது வாழ்த்துகளை தெரிவித்துக் கொள்கிறேன். இயற்கை எழில் சூழ்ந்த மற்றும் துடிப்பான குடிமக்களைக் கொண்ட மாநிலம். வரும் காலங்களில் இந்த மாநிலம் புதிய உச்சத்தை எட்டவேண்டும் என்று வாழ்த்துகிறேன்” என்று பிரதமர் தனது வாழ்த்து செய்தியில் குறிப்பிட்டுள்ளார்.
(
தகவல் மற்றும் ஒலிபரப்பு அமைச்சகம்
என்.எஃப்.டி.சி திரைக்கதை எழுத்தாளர்கள் ஆய்வகம் 2023 இந்தியா முழுவதிலுமிருந்து எட்டு எழுத்தாளர்களின் திரைக்கதைகளை வெளியிட்டது
என்.எஃப்.டி.சி திரைக்கதையாசிரியர்கள் ஆய்வகத்தின் 16வது பதிப்பிற்கு எட்டு படைப்புகள் தேர்வு செய்யப்பட்டுள்ளன. விளம்பரப் படங்கள், குறும்படங்கள், ஆவணப்படங்கள் மற்றும் திரைப்படங்களின் தயாரிப்பாளர்களாகவும் இருக்கும் எட்டு திரை எழுத்தாளர்கள், இந்தி, மராத்தி, ஆங்கிலம், உருது, மலையாளம், பெங்காலி, ஒடியா மற்றும் திபெத்தியம் உள்ளிட்ட பல மொழிகளில் தேர்ந்தெடுக்கப்பட்ட திரைக்கதைகளை எழுதியுள்ளனர். அதில் "சிறந்த மராத்தி திரைப்படம்" மற்றும் "சிறந்த ஒளிப்பதிவு" ஆகியவற்றிற்கான தேசிய விருது பெற்றவர்கள் இரண்டு எழுத்தாளர்கள்.
"என்.எஃப்.டி.சி.யில், நன்கு எழுதப்பட்ட திரைக்கதை, ஒரு அழுத்தமான கதை, ஈர்க்கக்கூடிய கதாபாத்திரங்கள் மற்றும் அர்த்தமுள்ள உரையாடல் ஆகியவற்றின் அடித்தளத்தை உருவாக்குகிறது என்று நாங்கள் வலுவாக உணர்கிறோம், இவை அனைத்தும் ஒரு வெற்றிகரமான திரைப்படத்தின் இன்றியமையாத கூறுகள்" என்று. என்.எஃப்.டி.சியின் நிர்வாக இயக்குனர் திரு பிரிதுல் குமார் கூறினார். "எங்கள் எழுத்தாளர்களுக்கு அவர்களின் தனித்துவமான கதைகளை சிறப்பாக உருவாக்க பயிற்சியளிப்பதோடு மட்டுமல்லாமல், தொழில் போக்குகள் மற்றும் நடைமுறைகளை மனதில் கொண்டு, பிலிம் பஜாரில் உள்நாட்டு மற்றும் சர்வதேச தயாரிப்பாளர்கள் மற்றும் முதலீட்டாளர்களுக்கு அவற்றை வெற்றிகரமாக வழங்குவதில் நாங்கள் முன்னணியில் உள்ளோம்" என்று அவர் தெரிவித்தார்.
இந்தியா மற்றும் உலகெங்கிலும் உள்ள புகழ்பெற்ற திரைக்கதை வல்லுநர்களின் வழிகாட்டுதலின் கீழ் வளர்ந்து வரும் மற்றும் நிறுவப்பட்ட திரைக்கதையாசிரியர்கள் தங்கள் திரைக்கதைகளை முழுமையாக உருவாக்குவதற்கான வாய்ப்பை வழங்கும் ஒரு வருடாந்திர திட்டமாக இந்த மூன்று பகுதி தீவிர பயிற்சிப் பட்டறை உள்ளது.
இந்த ஆண்டுக்கான வழிகாட்டிகளில் என்.எஃப்.டி.சி ஸ்க்ரீன்ரைட்டர்ஸ் லேப்மார்டன் ராபர்ட்ஸ் , கிளேர் டோபின் , பிகாஸ் மிஸ்ரா  மற்றும் கெட்கி பண்டிட்  ஆகியோர் அடங்குவர்.
மதிப்பீட்டாளர்களில் இந்திய மற்றும் சர்வதேச திரைப்பட இயக்குநர்கள், தயாரிப்பாளர்கள் மற்றும் பத்திரிகையாளர்கள் மெலனி டிக்ஸ், சிந்தியா கேன், கியான் கொரியா, அர்ஃபி லாமா, சித்தார்த்தா ஜட்லா, உதிதா ஜுஜுன்வாலா மற்றும் கச்சன் கல்ரா ஆகியோர் அடங்குவர்.
2023 திரைக்கதை எழுத்தாளர்களின் ஆய்வக பங்கேற்பாளர்கள் மற்றும் திட்டங்கள் :
அவினாஷ் அருண் - "பூமராங்" 
சஞ்சு காடு - "கோஸ்லா "
ரோஹன் கே மேத்தா - "இல்லை"
நேஹா நேகி - "சாவ்னி "
வத்சலா படேல் - "டான்ட் "
பிஸ்வா ரஞ்சன் பிரதான் - "பிரமன பத்ரா"
திவா ஷா - "சாப் "
சவிதா சிங் - "பல்லட் ஆஃப் தி சர்க்கஸ்" 
முன்னதாக, என்.எஃப்.டி.சி திரைக்கதையாசிரியர்கள் ஆய்வகத்திலிருந்து தோன்றிய விருது பெற்ற திட்டங்களில் லன்ச்பாக்ஸ் , லிப்ஸ்டிக் அண்டர் மை புர்கா , டம் லகா கே ஹைஷா , டிட்லி , ஷாப் , எ டெத் இன் தி குஞ்ச் , ஐலேண்ட் சிட்டி , பாம்பே ரோஸ்  மற்றும் சுஸ்கித்  ஆகியவை அடங்கும்.AD/PKV/KRS
(Visitor Counter : 51
பிரதமர் அலுவலகம்
அருணாச்சல பிரதேசத்தில் 254 , 4ஜி மொபைல் கோபுரங்களை நிறுவியதற்குப் பிரதமர் மகிழ்ச்சி தெரிவித்துள்ளார்
அருணாச்சல பிரதேசத்தில் 254, 4ஜி மொபைல் கோபுரங்களை நிறுவியதற்குப் பிரதமர் திரு நரேந்திர மோடி மகிழ்ச்சி தெரிவித்துள்ளார்.
அருணாச்சல பிரதேசத்தில் 254, 4ஜி மொபைல் கோபுரங்கள் நாட்டுக்கு அர்ப்பணிக்கப்பட்டுள்ளதாக மத்திய அமைச்சர் திரு கிரண் ரிஜிஜு ட்விட்டரில் தெரிவித்துள்ளார். 336 தொலைதூர கிராமங்களுக்கான இந்த அதிவேக இணைய வசதி மக்களின் வாழ்க்கையை மாற்றும் என்றும் அவர் குறிப்பிட்டுள்ளார்.
மத்திய அமைச்சரின் ட்விட்டருக்கு பதிலளித்துப் பிரதமர்கூறியிருப்பதாவது:
"அருணாச்சல பிரதேசத்தில் இணையத் தொடர்பை மேலும் மேம்படுத்துவதற்கான சிறந்த செய்தி."
|
சுகாதாரம் மற்றும் குடும்ப நலத்துறை அமைச்சகம்
|
டாக்டர் ஹர்ஷவர்தன் தலைமையில் தில்லியில் மலேரியா, டெங்கு, சிக்குன் குனியா நோய்கள் தடுப்பு கட்டுப்படுத்தல் தொடர்பான உயர் மட்ட ஆய்வுக் கூட்டம்
தில்லியில் கொசு போன்றவற்றால் பரவும் நோய்களைக்  கட்டுப்படுத்துவதுடன்,, அவை பரவாமல் தடுக்கும் முனேற்பாடுகள் குறித்து ஆய்வு செய்ய காணொலி காட்சி மூலம் இன்று நடைபெற்ற உயர்மட்டக் கூட்டத்திற்கு மத்திய சுகாதாரம் மற்றும் குடும்ப நலத்துறை அமைச்சர் டாக்டர் ஹர்ஷவர்தன் தலைமை தாங்கினார்.
தில்லியில் மலேரியா, டெங்கு, சிக்குன் குனியா நோய்களின் நிலவரம் குறித்தும், அவற்றைக் கட்டுப்படுத்த எடுக்கப்பட்ட நடவடிக்கைகள் பற்றியும் மத்திய சுகாதாரம் மற்றும் குடும்ப நலத்துறை அமைச்சக செயலர் திருமதி ரேகா சுக்லா விளக்கவுரை நிகழ்த்தினார்.
இந்த நோய்கள் பரவாமல் தடுக்கவும், அவற்றைக் கட்டுப்படுத்தவும் விரிவான விழிப்புணர்வின் முக்கியத்துவம் குறித்து வலியுறுத்திய மத்திய சுகாதார அமைச்சர், கோவிட்-19 தொற்றுக்கு எதிராக அனைத்து முன்னேற்பாடுகளையும் கருத்தில் கொள்ளும் அதே நேரம், குடியிருப்போர் நலச் சங்கங்கள், கடைகாரர்கள், வணிகர்கள் சங்கத்தினர் போன்ற அனைத்து சம்பந்தப்பட்டவர்களின் ஒத்துழைப்பு மற்றும் சமுதாயப் பிரிவினரின் தீவிரப் பங்களிப்புடன் கூடிய விழிப்புணர்வு இயக்கங்களை நடத்த வேண்டும் என்று கேட்டுக்கொண்டார்.
‘’மலேரியா, டெங்கு, சிக்குன் குனியா நோய்களை முறியடிக்கத் தேவையான குறிப்பிட்ட இலக்கு சார்ந்த மாற்றியமைக்கப்பட்ட உத்திகளுக்கு இடையே, நோய்களைப் பரப்பும் கொசு போன்றவற்றை கட்டுப்படுத்துவதில் நமது முக்கிய கவனம் இருக்க வேண்டும்’’ என்று சுகாதாரத்துறை அமைச்சர் கூறினார். ‘’சுற்றுப்புறங்களைத் தூய்மையாகவும், ஏடிஸ் கொசுக்கள் இல்லாதவாறும் பராமரிக்க எளிய நடவடிக்கைகளை எடுக்கலாம். தண்ணீர் தேங்குவதைத் தடுத்து, லார்வாக்கள் உற்பத்தியை முற்றாக அழிக்க வேண்டும். கொசு மூலம் பரவும் இந்த நோய்களைக் கட்டுப்படுத்தும் திட்டத்தின் வெற்றி, சமுதாயப் பிரிவினர் மற்றும் வீட்டு உரிமையாளர்களின் பங்களிப்பிலேயே அடங்கியுள்ளது ‘’, என்று அவர் கூறினார். ‘’ இந்த நோய்களைத் தடுப்பதிலும், கட்டுப்படுத்துவதிலும் அனைத்து மட்டத்திலும் ஈடுபாடு அவசியமாகும். கொசுக்கள் பெருகுவதற்கு உரிய சூழலை உருவாக்க மாட்டோம் என்பதை உறுதி செய்வது நம் அனைவரது கடமையாகும்’’, என்று அவர் மேலும் கூறினார்.
பிரதமர் அலுவலகம்
உத்தரப்பிரதேசத்தின் சில பகுதிகளில் மின்னல் தாக்குதலால் நேரிட்ட உயிரிழப்புக்கு பிரதமர் இரங்கல்
பாதிக்கப்பட்டவர்களுக்கு கருணைத் தொகை அறிவிப்பு
உத்தரப்பிரதேசத்தின் சில பகுதிகளில் மின்னல் தாக்கி சிலர் உயிரிழந்திருப்பது குறித்து இரங்கல் தெரிவித்துள்ள பிரதமர் திரு.நரேந்திர மோடி, பாதிக்கப்பட்டவர்களுக்கு கருணைத் தொகையையும் அறிவித்துள்ளார்.
இது தொடர்பாக பிரதமர் அலுவலகம் சுட்டுரை வாயிலாக வெளியிட்டுள்ள செய்தியில் தெரிவித்துள்ளதாவது “ `உத்தரப்பிரதேச மாநிலத்தின் சில பகுதிகளில் மின்னல் தாக்கி சிலர் உயிரிழந்திருப்பது மனதை வருத்துகிறது. பாதிக்கப்பட்டவர்களின் குடும்பங்களுக்கு எனது ஆழ்ந்த இரங்கல்களைத் தெரிவித்துக் கொள்கிறேன். இந்த இழப்பை எதிர்கொள்ள இறைவன் அவர்களுக்கு ஆற்றல் அளிக்கப்பட்டும்’ என்று பிரதமர் மோடி தெரிவித்துள்ளார்.
பிரதமரின் தேசிய நிவாரண நிதியிலிருந்து, மின்னல் தாக்குதலால் உயிரிழந்தவர்களின் குடும்பத்தினருக்கு இரண்டு லட்ச ரூபாயும், காயமடைந்தவர்களுக்கு ரூ.50,000-மும் கருணைத் தொகையாக வழங்கப்படும் என்றும் பிரதமர் அறிவித்துள்ளார்”.
அறிவியல் மற்றும் தொழில்நுட்பத்துறை
கோவிட்-19 தொற்றுக்கான மருத்துவத் தேவைகளுக்கு உதவ ஜவஹர்லால் நேரு நவீன அறிவியல் ஆராய்ச்சி மையம் தகவல் முன் மாதிரி ஒன்றை உருவாக்கியுள்ளது
மத்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தன்னாட்சி நிறுவனமான ஜவஹர்லால் நேரு நவீன அறிவியல் ஆராய்ச்சி மையத்தின் ஆராய்ச்சியாளர்கள் குழு, பெங்களூருவின் இந்திய அறிவியல் நிறுவனத்தின் ஒத்துழைப்புடன் கோவிட்-19 தொற்றுக்கான ஒரு தகவல் முன் மாதிரியை உருவாக்கியுள்ளது. இந்த தகவல் முன் மாதிரி தொற்றின் பரிணாமம் மற்றும் அதன் விளைவாக உருவாகும் மருத்துவ தேவைகள் பற்றிய குறுகிய கால கணிப்புகளை வழங்குகிறது.
இந்த தகவல் மாதிரி கோவிட்-19 கான ’பலவீனமான பகுதி’ –ன் மீது கவனம் செலுத்துவதாக மருத்துவ சரக்கு மேலாண்மை தெரிவிக்கிறது. தனிநபர் பாதுகாப்பு உபகரணங்கள் மற்றும் வென்டிலேட்டர்கள் போன்ற மருத்துவ கருவிகளுக்கு முக்கிய புள்ளி விவரங்களை வழங்குவதன் மூலம், தொற்று நோய்க்கு முறையான மற்றும் துல்லியமாக திட்டமிடப்பட்ட தீர்வு வழங்க இந்த தகவல் மாதிரி பெரிதும் உதவும். இது வரும் வாரங்களுக்குத் தேவையான மருத்துவ பொருட்கள், தீவிர சிகிச்சை, மற்றும் கடுமையான பராமரிப்பு ஆகிய அனைத்து மருத்துவ சரக்கு தேவைகளையும் மாவட்ட வாரியாக வழங்கும். இது தொற்று நோயின் வளர்ச்சிப் பற்றிய ஒரு பான்-இந்தியா கண்ணோட்டத்தையும், அதன் பரவல் குறித்த மாநில மற்றும் மாவட்ட அளவிலான நுண்ணறிவையும் வழங்கும்.
இந்த ஆராய்ச்சி மதிப்பீட்டு ஆய்வுக்காக உள்ளது, மேலும் இதன் ஒரு பதிப்பு மெட்ரெவிக்ஸ் என்ற பொது தளத்தில் கிடைக்கிறது.
(Visitor Counter : 96
|
பிரதமர் அலுவலகம்
|
குடியுரிமை திருத்தச் சட்டம் 2019 குறித்து பிரதமரின் முக்கிய செய்தி
குடியுரிமை திருத்தச் சட்டம் இந்தியாவின் எந்த மதத்தையும், குடிமகனையும் பாதிக்காது என இந்திய மக்களுக்குப் பிரதமர் திரு நரேந்திர மோடி உறுதியளித்துள்ளார். தொடர்ச்சியான டுவிட்டர்களில் அவர் கூறியிருப்பதாவது:
“குடியுரிமைச் சட்டத்திற்கு எதிரான வன்முறைகள் துரதிருஷ்டமானவை, கவலை அளிக்கக்கூடியவை.
விவாதம், கலந்துரையாடல், எதிர்க்கருத்து ஆகியவை ஜனநாயகத்தின் முக்கியக்கூறுகள். ஆனால், பொதுச்சொத்தை சேதப்படுத்துவதற்கும், இயல்பான வாழ்விற்கு இடையூறு செய்வதற்கும் இடமில்லை என்பது நமது பண்பாட்டின் நெறியாகும்.
குடியுரிமை திருத்தச் சட்டம் 2019 நாடாளுமன்ற இருஅவைகளிலும் அமோக ஆதரவுடன் நிறைவேற்றப்பட்டது. இது நிறைவேற பல அரசியல் கட்சிகளும், நாடாளுமன்ற உறுப்பினர்களும் ஆதரவு தெரிவித்தனர். இந்தச் சட்டம் இந்தியாவின் நூற்றாண்டு பழமையான ஏற்பு, இணக்கம், கருணை, சகோதரத்துவம் என்ற கலாச்சாரத்தை பிரதிபலிக்கிறது.
குடியுரிமை திருத்தச் சட்டம் இந்தியாவின் எந்த மதத்தினரையோ, குடிமகனையோ, பாதிக்காது என்று திட்டவட்டமாக நான் உறுதியளிக்கிறேன். இந்தச் சட்டம் தொடர்பாக இந்தியர் எவரும் கவலைப்பட எதுவுமில்லை. பல ஆண்டுகளாக இன்னல்களை சந்தித்து, புகலிடம் பெறுவதற்கு இந்தியாவைத் தவிர வழியில்லை என்ற நிலை ஏற்பட்டவர்களுக்கு மட்டுமே இந்தச் சட்டம்.
நம் அனைவருக்கும் இந்தத் தருணத்தின் தேவை இந்திய வளர்ச்சிக்கும், ஒவ்வொரு இந்தியருக்கும் குறிப்பாக ஏழைகள், நலிந்தோர், விளிம்பு நிலையினருக்கு அதிகாரமளிக்கவும் ஒன்றுசேர்ந்து உழைப்பதாகும்.
நம்மைப் பிளவுப்படுத்தும், இடையூறு செய்யும் சுயநலக் கும்பலை நாம் அனுமதிக்க முடியாது.
அமைதி, ஒற்றுமை, சகோதரத்துவத்தைப் பராமரிக்க வேண்டிய தருணம் இது. வதந்திகள் மற்றும் பொய்ப் பிரச்சாரத்தில் இருந்து அனைவரும் விலகியிருக்க வேண்டும் என்பது அனைவருக்குமான எனது வேண்டுகோள்”.
|
|
குடியுரிமைச் சட்டத்திற்கு எதிரான வன்முறைகள் துரதிருஷ்டமானவை, கவலை அளிக்கக்கூடியவை. விவாதம், கலந்துரையாடல், எதிர்க்கருத்து ஆகியவை ஜனநாயகத்தின் முக்கியக்கூறுகள். ஆனால், பொதுச்சொத்தை சேதப்படுத்துவதற்கும், இயல்பான வாழ்விற்கு இடையூறு செய்வதற்கும் இடமில்லை என்பது நமது பண்பாட்டின் நெறியாகும். @narendramodi
|
|
குடியுரிமை திருத்தச் சட்டம் 2019 நாடாளுமன்ற இருஅவைகளிலும் அமோக ஆதரவுடன் நிறைவேற்றப்பட்டது. இது நிறைவேற பல அரசியல் கட்சிகளும், நாடாளுமன்ற உறுப்பினர்களும் ஆதரவு தெரிவித்தனர். இந்த சட்டம் இந்தியாவின் நூற்றாண்டு பழமையான ஏற்பு, இணக்கம், கருணை, சகோதரத்துவம் என்ற கலாச்சாரத்தை பிரதிபலிக்கிறது. @narendramodi
|
|
குடியுரிமை திருத்தச் சட்டம் இந்தியாவின் எந்த மதத்தினரையோ, குடிமகனையோ, பாதிக்காது என்று திட்டவட்டமாக நான் உறுதியளிக்கிறேன். இந்தச் சட்டம் தொடர்பாக இந்தியர் எவரும் கவலைப்பட எதுவுமில்லை. பல ஆண்டுகளாக இன்னல்களை சந்தித்து, புகலிடம் பெறுவதற்கு இந்தியாவைத் தவிர வழியில்லை என்ற நிலை ஏற்பட்டவர்களுக்கு மட்டுமே இந்தச் சட்டம். @narendramodi
|
|
நம் அனைவருக்கும் இந்தத் தருணத்தின் தேவை இந்திய வளர்ச்சிக்கும், ஒவ்வொரு இந்தியருக்கும் குறிப்பாக ஏழைகள், நலிந்தோர், விளிம்பு நிலையினருக்கு அதிகாரமளிக்கவும் ஒன்றுசேர்ந்து உழைப்பதாகும்.
நம்மைப் பிளவுப்படுத்தும், இடையூறு செய்யும் சுயநலக் கும்பலை நாம் அனுமதிக்க முடியாது. @narendramodi
|
|
அமைதி, ஒற்றுமை, சகோதரத்துவத்தைப் பராமரிக்க வேண்டிய தருணம் இது. வதந்திகள் மற்றும் பொய்ப் பிரச்சாரத்தில் இருந்து அனைவரும் விலகியிருக்க வேண்டும் என்பது அனைவருக்குமான எனது வேண்டுகோள். @narendramodi
வணிகம் மற்றும் தொழில்துறை அமைச்சகம்
2021 அக்டோபர் மாதத்துக்கான மொத்த விலைக் குறியீடு 
2021 அக்டோபர் மாதத்துக்கான மொத்த விலைக் குறியீட்டை  தொழில் மேம்பாடு மற்றும் சர்வதேச வர்தகத் துறை  வெளியிட்டுள்ளது. தற்காலிக மொத்தவிலைக் குறியீட்டு எண்: ஒவ்வொரு மாதமும் 14-ம் தேதி  வெளியிடப்பட்டு வருகிறது.
ஆண்டு பணவிக்க விகிதம் அக்டோபர் மாதத்தில் 12.54 சதவீதமாக  இருந்தது. இது 2020 அக்டோபர் மாதத்தில் 1.31 சதவீதமாக இருந்தது. கனிம எண்ணெய்கள், அடிப்படை உலோகங்கள், உணவு தயாரிப்புகள், கச்சா பெட்ரோலியம் மற்றும் இயற்கை வாயு, ரசாயனங்கள் மற்றும் ரசாயன பொருட்கள் உள்ளிட்டவற்றின் விலைகள் உயர்ந்ததால் கடந்த ஆண்டு இதே மாதத்துடன் ஒப்பிடுகையில் பண வீக்கமும் அதிகரித்தது.
விரிவான தகவல்களுக்கு:
https://pib.gov.in/PressReleasePage.aspx?PRID=1771854
பாதுகாப்பு அமைச்சகம்
புதுதில்லியில் நடைபெற உள்ள ஷாங்காய் ஒத்துழைப்பு கூட்டமைப்பின் பாதுகாப்புத் துறை அமைச்சர்கள் மாநாட்டிற்கிடையே கஜகஸ்தான் மற்றும் தஜிகிஸ்தான் நாடுகளின் பாதுகாப்புத்துறை அமைச்சர்களுடன் பாதுகாப்புத் துறை அமைச்சர் திரு ராஜ்நாத் சிங் இருதரப்பு பேச்சுவார்த்தை
பாதுகாப்புத் துறை அமைச்சர் திரு ராஜ்நாத் சிங், புதுதில்லியில் நடைபெற உள்ள ஷாங்காய் ஒத்துழைப்பு கூட்டமைப்பின் பாதுகாப்புத் துறை அமைச்சர்கள் மாநாட்டிற்கிடையே ஏப்ரல் 27, 2023 அன்று கஜகஸ்தான் பாதுகாப்புத் துறை அமைச்சர் கர்னல் ஜெனரல் ரஸ்லன் சசைலைக்கோவ் மற்றும் தஜிகிஸ்தான் பாதுகாப்புத்துறை அமைச்சர் கர்னல் ஜெனரல் ஷெரலி மிர்சோவுடன் தனித்தனியே இருதரப்பு பேச்சுவார்த்தை நடத்தினார். இந்தப் பேச்சுவார்த்தையின் போது இரு நாடுகளுக்கிடையேயான பாதுகாப்பு ஒத்துழைப்பு, பரஸ்பரம் இருதரப்பு நலன் சார்ந்த கூட்டாண்மையை விரிவாக்குவது குறித்து விவாதிக்கப்பட்டது.
ஏப்ரல் 28, 2023 அன்று புதுதில்லியில் நடைபெற உள்ள ஷாங்காய் ஒத்துழைப்பு கூட்டமைப்பின் பாதுகாப்புத் துறை அமைச்சர்கள் மாநாட்டில் பங்கேற்குமாறு பாதுகாப்புத் துறை அமைச்சர் விடுத்த அழைபின் பேரில், இரு நாட்டு அமைச்சர்களும் வருகை தந்துள்ளனர்.
ரெயில்வே அமைச்சகம்
இந்திய ரயில்வே தனது பயணிகளுக்கு உலகத்தரத்திலான வசதிகளை வழங்க உறுதிபூண்டுள்ளது
இந்திய ரயில்வே தனது பயணிகளுக்கு உலகின் சிறந்த ஒட்டு மொத்த ரயில்வே இணைப்பு மூலம் உலகத்தரம் வாய்ந்த வசதிகளை வழங்க உறுதிபூண்டுள்ளது. தனது பயணிகளுக்கு தூய்மையான சுற்றுச்சூழலையும், சுமுகமான பயண அனுபவத்தையும் வழங்குவதற்காக, தூய்மை இந்தியா, தூய்மை ரயில்வே முன்முயற்சியின் கீழ் இந்திய ரயில்வே பல்வேறு நடவடிக்கைகளை மேற்கொண்டுள்ளது.
அவற்றின் சில முக்கியத்துவம் வாய்ந்த நடவடிக்கைகள் கீழே பட்டியலிடப்பட்டுள்ளன:
- 2019-20 ஆம் ஆண்டில் 14,916 ரயில் பெட்டிகளில் மக்கும் தன்மை உள்ள 49,487 கழிப்பறைகள் நிறுவப்பட்டன. இது 68,800 ரயில் பெட்டிகளில் பொருத்தப்பட்டுள்ள 2,45,400 க்கும் அதிகமான மக்கும் தன்மை உள்ள கழிப்பறைகளின் மொத்த எண்ணிக்கையை 100 சதவிகித பாதுகாப்புடன் கொண்டு செல்கிறது.
- 2019 அக்டோபர் 2ஆம் தேதி மகாத்மா காந்தி பிறந்த நாளில் இருந்து ஒரு முறை மட்டும் பயன்படுத்தப்படும் பிளாஸ்டிக் பொருள் பயன்பாடு முற்றிலுமாக இல்லை.
- ரயில்வேயின் முயற்சிகளைக் கருத்தில் கொண்டு, 'தூய்மை செயல்திட்டத்தை' செயல்படுத்துவதில் மேற்கொண்ட சிறந்த முயற்சிக்காக ரயில்வே அமைச்சகம் தேர்வு செய்யப்பட்டு, 2019 செப்டம்பர் 06 ஆம் தேதி அன்று இந்தியக் குடியரசுத் தலைவரால் விருது வழங்கப்பட்டது.
- சுற்றுச்சூழல் மேலாண்மை அமைப்பை அமல்படுத்தியதற்காக 200 ரயில் நிலையங்களுக்கு சர்வதேசத் தர நிர்ணயக் கழகமான ஐஎஸ்ஓ 14001 சான்றிதழ் 2019- 20 ஆம் ஆண்டில் வழங்கப்பட்டது.
- ஒருங்கிணைந்த இயந்திரத் தூய்மையாக்கல் திட்டத்தின் வசதி தற்போது 953 நிலையங்களில் வழங்கப்படுகிறது.
- தூய்மைத் தரங்கள் குறித்த பயணிகளின் உணர்வு பற்றிய சுயேச்சையான மூன்றாம் தரப்புக் கணக்கெடுப்பு 720 ரயில் நிலையங்களில் 2019-20 ஆம் ஆண்டில் 407 நிலையங்களில் நடத்தப்பட்டது.
- ராஜதானி, சதாப்தி, டுரொன்டோ மற்றும் இதர முக்கியமான நீண்டதூர சாதாரண/விரைவு ரயில்கள் உள்ளிட்ட 1100க்கும் மேற்பட்ட இணை ரயில்களில் சுத்தம் செய்வதற்கு தூய்மைப் பணியாளர்களின் சேவை வசதி உள்ளது ரயில்கள் இயங்கும்போது கழிப்பறைகள், கதவு வாயில்கள், இடைவழிகள் மற்றும் பயணிகளின் பெட்டிகளை இவர்கள் சுத்தம் செய்வார்கள்.
- ரயில்கள் இயங்கும் போது தூய்மைப் பணியாளர்களின் சேவையை வேண்டுவோர் அவர்களுடன் தொடர்பு கொள்வதற்காக “கோச்-மித்ரா” என்ற குறுந்தகவல் சேவை வசதி 1060க்கும் மேற்ப்பட்ட இணை ரயில்களில் ஏற்படுத்தப்பட்டுள்ளது.
- குளிர் சாதன வசதி கொண்ட ரயில் பெட்டிகளில் பயணிகளுக்கு, துணிகளை சலவை செய்யும் தரத்தை மேம்படுத்த இயந்திரமயமாக்கப்பட்ட சலவை வசதி அமைக்கப்பட்டுள்ளது. 2019-20 நிதியாண்டில் 8 இயந்திர சலவை வசதி சாதனங்கள் நிறுவப்பட்டன .
- ரயில் நிலையங்களில் உருவாக்கப்படும் பிளாஸ்டிக் கழிவுகளை சுற்றுச்சூழல் நட்பு முறையில் குறைக்கவும் மறுசுழற்சி செய்யவும் மற்றும் அவற்றை வெளியேற்றுவதற்கும் ஒரு முன் முயற்சியாக, பிளாஸ்டிக் பாட்டில்களை நொறுக்கும் இயந்திரங்களை  நிறுவ மண்டல ரயில்வேயால் விரிவான கொள்கை வழிகாட்டுதல்கள் கொண்டு வரப்பட்டுள்ளன. தற்போது, இந்திய ரயில்வேயில் பல்வேறு மாவட்ட தலைமையக ரயில் நிலையங்கள் உள்ளிட்ட 229 ரயில் நிலையங்களில் பிளாஸ்டிக் பாட்டில்களை நொறுக்கும் 315 இயந்திரங்கள் நிறுவப்பட்டுள்ளன.
- ரயில் பெட்டிகளைத் தானாகவே சுத்தம் செய்யும் தானியங்கி சாதனங்கள்  2019-20 ல் 8 இடங்களில் நிறுவப்பட்டுள்ளன .
- ரயில் நிலையங்களில் நீர் நிரப்பும் நேரத்தைக் குறைப்பதற்காக
விரைவாக நீர் நிரப்பும் சாதனங்கள் 29 இடங்களில் 2019 -20இல்  நிறுவப்பட்டுள்ளன.
(
தேசிய நிதி அறிவிக்கை ஆணையம்
பட்டய கணக்காளர் ராஜீவ் பெங்காலிக்கு ரூ. 5 லட்சம் அபராதம் விதித்த தேசிய பொருளாதார கண்காணிப்பு ஆணையம் 5 ஆண்டுகளுக்கு பணியமர்த்தவும் தடைவிதித்துள்ளது
திருவாளர் சுப்பிரமணியம் பெங்காலி & அசோசியேட்ஸ் நிறுவனத்தின் பட்டய கணக்காளர் ராஜீவ் பெங்காலி தொழில் முறையில் தவறாக நடந்துகொண்டதால், அவரை 5 ஆண்டுகளுக்கு எந்த நிறுவனமும் அல்லது கார்ப்பரேட் அமைப்பும் சட்டப்பூர்வ தணிக்கையாளராகவும், உள் தணிக்கையாளராகவும் பணியமர்த்த தடை செய்து நிறுவனங்கள் சட்டம் 2013 பிரிவு 132 ன் படி தேசிய பொருளாதார கண்காணிப்பு ஆணையம்  உத்தரவு பிறப்பித்துள்ளது. மேலும் இவருக்கு ரூ. 5 லட்சம் அபராதமும் விதித்துள்ளது.
பணிக்காலத்தில் தவறாக நடந்துகொண்டது பற்றி விசாரணையில் கிடைத்த தகவல்கள்:
- கணக்கு தணிக்கையும் ஆறு தரங்கள் பின்பற்றுவதை உறுதி செய்ய தணிக்கையாளர் தவறிவிட்டார்.
- 2016 நவம்பரில் பணமதிப்பு நீக்கம் செய்யப்பட்டபோது, கட்டாயம் தேவை என குறிப்பிடப்பட்ட பரிவர்த்தனை விவரங்களை இவர் பணி செய்த டிடிஎம்எல் நிறுவனம் தெரிவிக்கவில்லை. இதேபோல் சம்பந்தப்பட்ட நபர் விவரங்கள் மற்றும் பரிவர்த்தனை விவரங்களும் முழுமையாக வழங்கப்படவில்லை.
- டிடிஎம்எல் நிறுவனம் வங்கி சாராத நிதிநிறுவனமாக பதிவு செய்யப்பட்டுள்ளது என தவறான தகவலை தணிக்கையாளர் தந்துள்ளார்.
இதுபற்றிய கூடுதல் விவரங்களை https://nfra.gov.in என்ற இணைய தளத்தில் என்எஃப்ஆர்ஏ வெளியிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1860563
சுற்றுலா அமைச்சகம்
சுற்றுலா அமைச்சகம் - அலையன்ஸ் ஏர் ஏவியேஷன் நிறுவனம் இடையே உள்நாட்டு இந்திய சுற்றுலாவை மேம்படுத்துதல் மற்றும் சந்தைப்படுத்துவதில் ஒத்துழைப்பு குறித்த புரிந்துணர்வு ஒப்பந்தம் கையெழுத்தானது
நாடு முழுவதும் சுற்றுலாவை ஊக்கப்படுத்த சுற்றுலா அமைச்சகம் - அலையன்ஸ் ஏர் ஏவியேஷன் நிறுவனம்  இடையே புரிந்துணர்வு ஒப்பந்தம் 2022, பிப்ரவரி 17 அன்று புதுதில்லியில் கையெழுத்தானது. சுற்றுலா உருவாக்கும் சந்தைகளில் முக்கிய இடமாக இந்தியாவை நிலைநிறுத்த சுற்றுலா அமைச்சகம் முயற்சி செய்யும் நிலையில், உள்நாட்டில் மிகப் பரந்த தொடர்புகளை கொண்டுள்ள அலையன்ஸ் ஏர் ஏவியேஷன் நிறுவனத்துடன் ஒப்பந்தம் செய்து கொள்வது இந்தியாவில் சுற்றுலாவை மேம்படுத்துவதில் முக்கிய பங்கு வகிக்கும்.
சுற்றுலா அமைச்சகத்தின் சார்பில் கூடுதல் தலைமை இயக்குநர் திருமதி ருப்பிந்தர் பிரார், அலையன்ஸ் ஏர் ஏவியேஷன் நிறுவனம் சார்பில் தலைமை நிர்வாக அதிகாரி திரு வினீத் சூட் ஆகியோர் இந்தப் புரிந்துணர்வு ஒப்பந்தத்தில் கையெழுத்திட்டனர்.
பிரதமரின் உடான் திட்டத்தின் கீழ் மேம்படுத்தப்பட்ட மத்திய அரசின் “பி்ராந்திய போக்குவரத்து தொடர்பு திட்டத்தை” மேம்படுத்துவதில் அலையன்ஸ் ஏர் முன்னணியில் உள்ளது. மேம்பாட்டு முயற்சிகளில், அச்சு மற்றும் மின்னணு ஊடகங்களில் விளம்பரம் செய்தல், கண்காட்சிகள், பொருட்காட்சிகளில் பங்கேற்றல், கருத்தரங்குகள், பயிலரங்குகளுக்கு ஏற்பாடு செய்தல், விருந்தோம்பல் திட்டத்தின் கீழ் நாடு முழுவதும் பயணம் செய்ய ஊடகங்களுக்கும் பயண ஏற்பாடு செய்வோருக்கும் அழைப்பு விடுத்தல் போன்ற பணிகள் இடம் பெறும். இந்த ஒப்பந்தத்திலிருந்து பயன்பெற பயணச் சுற்றுலா சம்பந்தப்பட்டவர்களை அமைச்சகம் ஒருங்கிணைத்துக் கொண்டுவரும்.
--------
(Visitor Counter : 242
அறிவியல் மற்றும் தொழில்நுட்பத்துறை
கொவிட்-19 தொடர்பான தொழில்நுட்பங்களைக் கண்டறிவதற்கான பணிக்குழுவை அறிவியல் மற்றும் தொழில்நுட்பத்துறை அமைத்துள்ளது
நோய் கண்டறிதல், பரிசோதனை, சுகாதாரச் சேவை வழங்கல் தீர்வுகள், உபகரணங்கள் வழங்குதல் ஆகியவற்றிற்கு நிதியுதவி
கொவிட்-19 நோய் பரவல் தொடர்பான ஏராளமான பிரச்சினைகளுக்குத் தீர்வுகாணும் வகையில், இந்தியாவில் கிடைக்கக்கூடிய பொருத்தமான தொழில்நுட்பங்கள், பொருள் உற்பத்தி ஆகியவற்றை அதிகரிக்க அறிவியல் மற்றும் தொழில்நுட்பத் துறை ஒருங்கிணைப்பு முயற்சியை மேற்கொண்டு வருகிறது. மேலும், கொவிட் 19 தொற்றால் ஏற்பட்டுள்ள தேவைகளுக்கு ஏற்றபடி, நாட்டுக்கு உகந்த மிகவும் பொருத்தமான புதிய தீர்வுகளை உருவாக்கவும் அது முயன்று வருகிறது.
கொவிட்-19 தொடர்பான தொழில்நுட்பங்களைக் கண்டறிவதற்கான பணிக்குழுவை அறிவியல் மற்றும் தொழில்நுட்பத்துறை அமைத்துள்ளது. ஆராய்ச்சி மற்றும் மேம்பாட்டு ஆய்வுக்கூடங்கள், கல்வி நிறுவனங்கள், தொழில் தொடங்குவோர், சிறு, குறு, நடுத்தரத்தொழில் நிறுவனங்களின் தொழில்நுட்பங்கள் வாயிலாக ,நோய் கண்டறிதல், பரிசோதனை, சுகாதாரச் சேவைகளுக்கான தீர்வுகள், உபகரணங்கள் விநியோகத்துக்கான தீர்வுகளுக்கு இந்தப் பணிக்குழு நிதி வழங்கும். முகக்கவசங்கள், கிருமிநாசினிகள், நோய் கண்டறிவதற்கான உபகரணங்கள், சுவாசக் கருவிகள், பிராணவாயு கருவிகள் , தரவுப் பகுப்பாய்வு, கண்காணிப்பு, செயற்கை நுண்ணறிவு, இணையவழி சார்ந்த தீர்வுகள் உள்ளிட்டவை இதில் அடங்கும்.
விவரணையாக்கக் குழுவில் அறிவியல் மற்றும் தொழில்நுட்பத்துறை, உயிரி தொழில்நுட்பத்துறை, இந்திய மருத்துவ ஆராய்ச்சி கவுன்சில், மின்னணு மற்றும் தகவல் தொழில்நுட்ப அமைச்சகம், அறிவியல் மற்றும் தொழிலியல் ஆராய்ச்சி கவுன்சில், அடல் புதுமை இயக்கம், சிறு,குறு மற்றும் நடுத்தரத் தொழில்கள் அமைச்சகம், இந்தியாவில் தொடங்கிடு, அகில இந்திய தொழில்நுட்பக் கவுன்சில் ஆகியவற்றின் பிரதிநிதிகள் இடம் பெற்றுள்ளனர். நிதியுதவி அல்லது இதர உதவி அல்லது தொடர்புகள் தேவைப்படும், அதிக உற்பத்தித்திறனுடன் புதிதாகத் தொழில் தொடங்குவோரை பணிக்குழு கண்டறியும்.
கொவிட்-19 குறித்த மிக முக்கியமான தொழில்நுட்பத் தீர்வுகளைக் கண்டறிந்துள்ள புதிய தொழில் முனைவோரையும், இதர அமைப்புகளையும் கண்டறியும் நடைமுறையை விரைவுபடுத்துமாறு அதற்காக சிறப்பாக நியமிக்கப்பட்டுள்ள அமைச்சகங்கள் மற்றும் துறைகள் கேட்டுக்கொள்ளப்பட்டுள்ளன.
துரித மேம்பாடு, உற்பத்தி, பொருத்தமான தொழில்நுட்ப வாய்ப்புகளுக்கு பயன்படுத்தப்பட்டு வரும் நடைமுறைகளின் ஒரு பகுதியாக, அறிவியல் மற்றும் தொழில்நுட்பத்துறை ஏற்கனவே, இரண்டு வெவ்வேறு முன்மொழிவுகளை வரவேற்றுள்ளது. புதிய மற்றும் ஏற்கனவே கிடைக்கும் தீர்வுகளை, அறிவியல் ரீதியாகவும், வணிக ரீதியிலான உற்பத்திக்கும் பயன்படுத்தும் வகையில், அறிவியல் மற்றும் பொறியியல் ஆராய்ச்சி வாரியம், தொழில்நுட்ப மேம்பாட்டு வாரியம் ஆகியவை இந்த முன்மொழிவுகளை வழங்கியுள்ளன.
(Visitor Counter : 114
பாதுகாப்பு அமைச்சகம்
பாதுகாப்பு துறை அமைச்சர் திரு ராஜ்நாத் சிங் வரும் 22-23 தேதிகளில் கம்போடியாவிற்கு பயணம் மேற்கொள்கிறார்
இந்தியா-ஆசியான் பாதுகாப்பு அமைச்சர்கள் கூட்டத்தில் பங்கேற்கிறார்
பாதுகாப்பு துறை அமைச்சர் திரு ராஜ்நாத் சிங், கம்போடியாவின் துணைப் பிரதமரும், பாதுகாப்பு அமைச்சருமான திரு சாம்டெக் பிச்சே சேனா டீ பான்-ன் அழைப்பின் பேரில், நவம்பர் 22-23 அகிய தேதிகளில் கம்போடியாவுக்கு அரசு முறை பயணம் மேற்கொள்கிறார். ஆசியான் பாதுகாப்பு அமைச்சர்களின் தலைவர் என்ற முறையில், சீம் ரீப் என்னுமிடத்தில் ஆசியான் பாதுகாப்பு அமைச்சர்களின் 9வது வருடாந்திர கூட்டத்தை கம்போடியா நடத்துகிறது. இந்தக்கூட்டத்தில் பாதுகாப்பு துறை அமைச்சர் வரும் 23ந்தேதி உரையாற்றுவார். அவர் கம்போடியாவின் பிரதமரையும் சந்திக்கிறார்.
இந்தியா-ஆசியான் உறவுகளின் 30 ஆண்டுகளை குறிக்கும் வகையில், 22ந்தேதி நடைபெறும் முதல் இந்தியா-ஆசியான் பாதுகாப்பு அமைச்சர்கள் கூட்டத்திற்கு இந்தியாவும் கம்போடியாவும் இணைந்து தலைமை தாங்கும். இந்த சந்திப்பின் போது இந்தியா-ஆசியான் கூட்டாண்மையை அதிகரிப்பதற்கான பல்வேறு நடவடிக்கைகளை அறிவிக்க திட்டமிடப்பட்டுள்ளது.
ஆசியான் அமைப்பின் பேச்சு வார்த்தையில் இந்தியா கூட்டு நாடாக 1992 இல் சேர்ந்தது. 2010 அக்டோபர் 12 அன்று வியட்நாமின் ஹனோயில் தொடக்க ADMM-Plus கூட்டம் கூட்டப்பட்டது. 2017 முதல், ஆசியான் பாதுகாப்பு அமைச்சர்கள் கூட்டம் நடைபெற்றது. அதிலிருந்து, ஆண்டுதோறும் ஆசியான் மற்றும் பிளஸ் நாடுகள் உரையாடல் மற்றும் ஒத்துழைப்பை மேம்படுத்துவதற்காக சந்தித்து வருகின்றனர். இந்தியாவும் ஆசியானும் தங்கள் உறவை மேலும் வலுப்படுத்த திட்டமிட்டுள்ளன.
ஆசியான் பிளஸ் நாடுகளின் கூட்டம் மற்றும் இந்தியா-ஆசியான் பாதுகாப்பு அமைச்சர்கள் கூட்டம் தவிர, பாதுகாப்பு அமைச்சர் பங்கேற்கும் நாடுகளின் பாதுகாப்பு அமைச்சர்களுடன் இருதரப்பு விவாதங்களை நடத்துவார். பேச்சுவார்த்தையின் போது, பாதுகாப்பு ஒத்துழைப்பு மற்றும் பரஸ்பர நன்மை பயக்கும் விஷயங்களை மேலும் வலுப்படுத்துவதற்கான வழிகள் குறித்து திரு ராஜ்நாத் சிங் விவாதிப்பார்.